U sećanje na Kobija Brajanta.
Ol-star utakmica. 08. februar 1998.
Majkl Džordan je to mnogo puta izjavio.
On smatra Medison Skver Garden hramom košarke.
Ako je ovo zaista njegova poslednja NBA Ol-star utakmica,
to je onda savršeno mesto za dokazivanje.
Na ivici još jednog ponavljanja tri uzastopne titule
Džordan igra svoju poslednju sezonu.
Menadžer Bulsa, Džeri Kraus zakleo se u sredu
da se Fil Džekson neće vratiti sledeće godine i dodao da, ako Majkl odluči da
ode zato što je neko drugi trener, onda je to njegov izbor.-Hej! -Šta ima?
Dobro ti izgledaju stopala!
Kobi Brajant, najmlađi Ol-star u istoriji
sa 19 godina i pet meseci. -Razgovarao sam s njim. On je 19-ogodišnji klinac.
Kažu da je Kobi spreman da bude najbolji na Ol-star utakmici,
ali ne možemo da zaboravimo da je kralj i dalje među nama.
Majkle, sedi ovde.
Izvoli. -Dohvati stolicu.
Čoveče, što sam omatorio. Sećam se kad sam bio skroz pozadi.
Dali smo vam lepu, udobnu stolicu.
Sve u redu? -Nadam se, jer mi daješ 40 minuta.
Bolje budi spreman. -Dobre fotografije.
Ako ne možete kroz sredinu, dodajte na bokove,
napravite dodatni pas, neko neka bude potpuno otvoren za trojku.
Kad smo već ovde, onda da pobedimo. -Da. -Može?
Onaj mali iz Lejkersa će sa svima hteti 1 na 1. -Znam.
Da! -Ko, Kobi? -Aha.
Ne dozvoljava da igra dođe do njega. Samo istrči i sam pokupi.
Ma nek bude tako. Pretvoriću ovo u igru 1 na 1.
Mislim da će da se ohladi posle prva četiri promašaja. -Šta?
Posle prva četiri?
Da sam njegov saigrač, ne bih mu dodao prokletu loptu!
Ako je hoćeš, onda moraš da skočiš za nju.
Ovo je svlačionica za Istok. -Čekajte.
Nema nikakve veze sa Zapadom. -Čekajte.
Ne nosi ništa drugo sem boja Lejkersa. -Da, kao da je on trener.
Evo me sa starim zajeb... Ups!
Starkeljama. -Nema nas puno takvih ovde.
Zato sam došao da pozdravim mog prijatelja.
Šta ima? Kako si? -Kako kod tebe?
Vidi ga!
Majkle, je l’ bi hteo da igraš protiv njega?
Hej, znaš da bih ga sredio, Leri.
Kao što sam ja vas dvojicu.
Upravo kreće 48. Ol-star utakmica u Medison Skver Gardenu.
I u kadru vidite Kobija Brajanta,
kojeg mnogi nazivaju sledećim Majkl Džordanom. -Ja ću Majka.
Evo Majkla.
Koš, plus faul za Džordana!
Odrastao sam gledajući Majkla na TV-u,
i sada imam priliku da igram protiv njega licem u lice.
Imate priliku da osetite tu
snagu, brzinu, pokretljivost. I...bilo je zabavno igrati.
Opet mu je lopta u rukama.
Za Garneta. Nazad Kobiju!
Samo hoće da dođe na protivničku polovinu i da igra 1 na 1.
Namučiću ga ovde... -Izvukao se, moramo da mu vratimo!
Vuče se. -Ne bih da završim na podu.
Prve godine su bile teške za mene.
U to vreme su igrači bili dosta stariji nego danas.
Niko me nije ozbiljno shvatao.
Bio sam klinac koji nije pogađao ni obruč.
I tad mi je Majkl dao nekoliko saveta.
Zanimalo me kako izvodi šut iz okreta, pa sam ga pitao to.
I dao mi je sjajan, detaljan odgovor,
ali povrh svega, rekao je da ga nazovem ako me nešto interesuje.
On mi je kao stariji brat.
Stvarno mrzim rasprave o tome ko bi pobedio 1 na 1,
i kad bi mi navijači govorili da bih ga pobedio, odgovorio bi im
da sam sve naučio od njega.
Ne bih osvojio pet titula bez njega,
jer mi je dao puno dobrih saveta.
Kobi je izazvao Majkla.
Majkl izlazi i kaže, "Ne večeras, dečko.
Imam ja još trikova u rukavu." Još nije spreman da ode.
Odlično, momci. -Džordane, najbolji si.
Hvala. Znaš to.
Vidimo se. -Može. -Čestitam. -Svaka čast.
Vidimo se u finalu. Nadam se.
Bićete tamo? -Znam da mi hoćemo.
Nisam toliko slab!
Momčino!
Dobiće ovaj trofej jedino
ako obeća da će da se vrati i ponovo da ga osvoji.
Najbolji od najboljih, najkorisniji igrač, Majkl Džordan.
Ako je ikad bilo sumnje da li može da igra na nivou najboljeg igrača u ligi,
titula najkorisnijeg igrača Ol-star utakmice je najbolji dokaz.
I dalje je bio najveća zvezda među svima.
Iako su se pojavila moguća objašnjenja,
niko nije mogao da razume zašto bi se povukao iz košarke.
Javnost je htela da igra i dalje.
Neverovatan potez!
Meč je gotov! -Arena u Čikagu je poludela!
Pre svega, nema govora o izdaji.
Vreme je da krenem dalje. -Ovo je poslednja godina
Fila Džeksona kao trenera Bulsa.
Jesu li očekivanja preterana?
Gde idemo dalje? -Koliko će da traje?
POSLEDNJI PLES
Epizoda 5
Čikago Bulsi - Nju Jork Niksi. 08. mart 1998. Skor Bulsa 44-16.
Znajući da je ovo poslednji ples, osim ako se nešto ne promeni,
ušao sam u Medison Skver Garden
kao da je ovo poslednji put da ću igrati ovde.
I to mi je bilo najdraže mesto za igru.
Vratio sam se i uzeo stari par "Džordan 1" patika.
To su prve patike koje sam nosio u Gardenu,
i to će da budu i poslednje, pošto mi je to bila poslednja utakmica tu.
Super su. Igrao sam u njima.
Toni, bio si dete kad sam ih prvi put obuo.
Koje godine je to bilo? -1984. Koliko si imao tada?
Imao je 12 godina. -Tad sam počinjao. -Bio je još u pelenama.
Vidite ove patike, i uporedite ih sa ovima.
Napredak je očigledan.
Prvi put sam upoznao Džordana 1984. Otišao sam u Severnu Karolinu
da razgovaram sa Majklom i njegovom porodicom kako bi ga zastupao.
Roditelji su postavljali sjajna pitanja. Bili su vrlo inteligentni i pristojni.
Naša firma ProServ je imala pod ugovorom poznate tenisere,
kao Džimi Konors, Sten Smit, Artur Eša.
Artur Eš je imao svoje patike i reket.
Sa ovim reketom sam osvojio Vimbldon. Možete da ga kupite. Zaista.
Strategija je bila da pokušamo da uzmemo igrača iz ekipnih sportova
i da ga tretiramo kao golfera, boksera ili tenisera.
Pitao sam Dejvida šta to radi.
Pokušava li da, ovog tipa, pretvori u tenisera?
On je košarkaš, nije teniser.
Rekao sam da upravo to i hoću da postignem. I prva stavka su bile patike.
Dogovorili smo sastanak sa Konversom,
u to vreme, ovlašćenim dobavljačem patika za NBA ligu.
Konvers Vepon, to je patika sa kojom Medžik može da radi ono za šta je rođen.
Imali su Medžika Džonsona, Džulijusa Irvinga, Bernarda Kinga, Lerija Birda...
Već znate šta je donela meni. -Šta? -Titulu najboljeg.
Konvers Vepon. Oružje broj jedan u NBA-u.
Konvers je imao velike zvezde i rekli su mi da ne mogu da me
stave ispred njih. U redu.
Je l’ bio neki proizvođač patika kojeg ste favorizovali?
Adidas.
Sviđaju mi se Lejkersi i Markus Džonson.
I sviđa mi se Adidas. Sviđaju mi se njihove patike.
Adidas je tada stvarno bio nefunkcionalan.
Javili su mi da bi voleli da imaju Džordana,
ali jednostavno nisu mogli tad da proizvedu te patike.
Hteo sam da Majkl potpiše za Najk jer su bili brzorastuća firma.
Početkom 80-ih Najk je bio specijalizovan za trkače.
Majk uopšte nije hteo da ima veze sa Najkom.
Nisam mogao da ga nateram da sedne u avion i poseti njihovu kompaniju
pa sam nazvao njegove roditelje.
Majka mi je rekla da, iako mi se ne svidi, trebalo bi da ih saslušam.
Govorio je da neće da čuje za to i da zna šta hoće. I da ne ide u Najk.
Rekla sam mu da mora da im pruži priliku.
Naterala me da sednem na avion i da ih saslušam.
Odlazim na taj sastanak ne želeći da budem tamo.
Najk je napravio veliku prezentaciju.
Otac mi je rekao da sam budala ako ne prihvatim ovaj ugovor.
Tada bi zvezde za takav ugovor dobijale oko 100.000 dolara,
a on je dobio oko 250.000 dolara.
Koliko ga plaćate?
Mladi novajlija, koji nije ništa postigao?
Poludeli ste.
Kad sam pregovarao sa Najkom, rekao sam im
da su mala kompanija, i ako hoće Majkl Džordana,
moraće da ima svoju liniju patika.
Najk je upravo izašao sa novom tehnologijom za patike pod nazivom Er Sols.
Majkl je puno vremena provodio u vazduhu, i predložio sam da se patike zovu Er Džordan.
Er Džordan? To zvuči dobro.
Najk je, prilikom potpisivanja ugovora, poručio da očekuju da za četiri godine,
prodaju Er Džordanke u vrednosti od tri miliona dolara.
U prvoj godini je zarada bila 126 miliona dolara.
Džordanova patika, takođe, ima odličnu prvu sezonu.
Majkl Džordan je tražena roba.
Sponzorski ugovori se slivaju. Fotografisanja traju beskonačno.
Džordan se, kao političar, graciozno provlači kroz gomilu obožavalaca,
pijuckajući sok od narandže i skupljajući vizit-karte.
Potpisao je ugovore sa opremom Vilson, sa MekDonaldsom...
Za klince je to bilo kao da drži svetlosni mač iz Ratova zvezda.
Trebala ti je ta patika da budeš kao on.
Bilo je više od statusnog simbola. Znali ste da je on taj.
Izlazile su u različitim stilovima.
Ostale marke se nisu previše menjale, ali Džordanke jesu konstantno.
Svi su mi govorili da moram da nabavim Džordanke.
I tako bi svake godine štedeli novac.
Kosio bih travu i radio svašta da uštedim novac, pa bih čekao red ispred Fut Lokera.
Pre Majkl Džordana patike su služile samo za igru.
Odjednom su postale deo mode i kulture.
Moja prva filmska uloga je bila u "Ona mora to da ima".
Glumio sam lika zvanog Mars Blekmon. I pobrinuo sam se
da Mars nosi Er Džordanke jer Majkl je tada bio heroj mladih.
Stao si na moje nove bele Er Džordanke koje sam upravo kupio.
Koliko si ih platio? -Sto dolara!
Američkih dolara! -108 dolara sa porezom!
Udariću ga 100 puta.
I činjenica da je Najk angažovao Spajk Lija za napravi reklame,
približila je urbanu kulturu i sport.
Mars Blekmon ovde, sa mojim ortakom Džordanom.
Majk, šta te to čini najboljim igračem u univerzumu?
Opasna zakucavanja? -Ne, Mars.
Frizura? -Ne, Mars.
Patike? -Ne, Mars.
Sigurno su patike. Patike. Patike.
Siguran si da nisu patike? -Siguran sam, Mars.
Rez! -Moja igra je bila moja najveća reklama.
Sve sam uradio na košarkaškom terenu, moja posvećenost igri,
dovela je do svega ostalog.
Verujte mi, da sam postizao dva poena, tri skoka,
ne bih potpisao nijedan jedini ugovor.
Moja igra je zaslužna za to.
Ponovo smo u Medison Skver Gardenu.
Majkl Džordan nosi originalne Er Džordanke
u kojima je prvi put ovde zaigrao davne 1984. godine.
Majkl dobija ovacije u Gardenu.
Majkl. Dve sekunde za šut. Preko Hjustona. Pogađa!
To je sigurno zbog patika.
Majkl...ponovno pogađa!
Odličnu košarku gledamo.
Do poluvremena, stopala mi krvare.
Ali igram dobro. Neću da ih skinem.
Majkl... O, Bože!
Igrači, pa čak i sudije se smeju.
Majkl Džordan sad ima 40 poena.
Samo on može to da izvede.
Okret i zakucavanje!
Spajk Li provocira Džordana,
a ni Majkl mu ne ostaje dužan.
Upravo mu je rekao da ne može da ga čuva.
Kaže da je prenizak i da ne može da ga čuva.
Zatim ga je pozvao da dođe, a Spajk je prihvatio poziv.
Majkl ima 42, i ako je ovo bila poslednja utakmica Džordana u Gardenu,
nema sumnje da je otišao na način na koji je i ušao ovde.
Kao najbolji ikad. -Žurio sam da izujem patike.
I kada sam ih skinuo, čarape su bile natopljene krvlju.
Bilo je zabavno vratiti se i igrati ovde,
i setiti se nekih starih dana i nekih stvari...
nekih utakmica koje sam ovde igrao, i patike su bile deo toga...
Stopala me ubijaju.
Majkl! -Majkl!
Zatvori ta vrata. Hej, zatvori vrata!
Morao sam da se vratim u 1984. da bih vas isprašio.
Nemoj mi to sranje. -Neću. -Kako si?
Šest nedelja do doigravanja.
Bulsi su pobedili Lejkerse 1991. Prvi put su postali NBA šampioni.
Samo tri ekipe u NBA istoriji su uspele da odbrane šampionske titule.
Pre sezone 1992, tim je govorio o poteškoćama u odbrani titule.
I imali smo uzrečicu da si uspešan samo onda
kad si izveo uspešno delo. Morate to opet da uradite.
Džordan blokira, a zatim spašava, neverovatno.
Oduvek sam mislio da je ekipa iz 1992. bila najbolja ekipa Bulsa.
Te sezone sam osetio da Majkl više nije igrao košarku
jer je shvatio kako da pobeđuje.
Znao je kako da usmeri zamah i da podstakne momke.
I ne samo što je bio dobar u napadu, bio je jednako dobar i u odbrani.
On je samo igrao drugačiju igru od nas ostalih.
Pustio bi nas da igramo. Ali on je bio tu kad treba da se pobedi.
I znao je to. I kad je to shvatio, nisi mogao da ga pobediš.
Dobro veče ljubitelji košarke, gde god da ste.
Večeras počinje finale NBA lige za 1992. godinu.
Čikago Bulsi i Portland Treil Blejzersi.
Dve najbolje ekipe u NBA-u igraju međusobno.
Imamo dve sjajne ekipe na čelu sa dve superzvezde.
Sve oči će biti uprte na Drekslera i Džordana.
Kad pogledate ta dva igrača, nema tu puno razlike između njih.
Obojica su imala vrhunske sezone, statistički izjednačene.
Klajd "Klizač" Dreksler kaže: -Nas dvojica smo najbolji u košarci,
ali neću ući u prepucavanja sa Majkom.
Klajd je bio opasan igrač. Ne kažem da nije bio pretnja,
ali vređala su me poređenja s njim.
Radim za NBC. Prenosim finale.
I noć pre prve utakmice, mi se kartamo u Majklovoj kući,
i rekao je: "Znate šta će sutra da se desi?
Uništiću ga."
I odmah na početku je Džordan protiv Drekslera.
Džordan...za tri! -Pogodio je prvu trojku.
Evo Pipena. -Zatim drugu.
Još jedna trojka! -Treća.
Nazad prema Džordanu. Trojka!
To mu je četvrta trojka.
Majkl Džordan je sa četiri trojke na poluvremenu izjednačio rekord finala.
Majkl nije hteo da iko bude bolji od njega.
Džordan za tri! Da!
Rekord NBA finala. Pet trojki na poluvremenu.
I svaki put kad je pogodio trojku, pogledao je prema našem stolu.
Evo opet Džordana iz daljine.
Jeste li videli taj pogled? Ni Majkl ne može da veruje.
Rekord NBA finala, na poluvremenu 35 poena.
Sve vreme je hteo da razbije tog tipa.
Džordan utišao Blejzerse sa trojkama.
Kako sam igrao u to vreme, niko mi nije bio ravan.
Pa sam ga napadao svaku noć.
Evo Džordana.
Džordan. Lepo.
Trideset pet sekundi.
Grent je slobodan!
Kakav potez Džordana! Neverovatno! I pogađa!
Vođstvo Čikaga od četiri poena.
Dreksler gleda ka klupi. Mislio je da ima još tajm-auta.
Čikago Bulsi su osvojili NBA titulu
drugu godinu zaredom!
Jednom je sjajno, drugi put je nemoguće. Čestitam, Čikago.
Ovo je najsrećniji trenutak za puno, puno godina! Baš prija.
Jednu stvar da napomenem, sve od Džerija Rajnsdorfa na dole, je
sjajna organizacija. Ova organizacija je posebna.
Počinje s Rajnsdorfom i ide sve do Džoa Lija,
našim čovekom za opremu, koji je ovde već 25 godina.
To je stvar organizacije i o tome se radi.
Ekipa je sjajna, ali organizacija je jedna od najboljih svih vremena,
ako ne i najveća organizacija ikad. Na to sam jako ponosan.
Majk, jel pušiš tompus? -Da. -Daj jedan.
Ti ne smeš da pušiš. Nećeš da porasteš.
Nakon osvajanja druge šampionske titule,
druge titule najkorisnijeg igrača finala i druge titule najkorisnijeg igrača lige,
Majkl je bio kralj sveta.
I to je bila prva godina da su NBA igrači mogli da igraju na Olimpijadi.
Kad ćete da obujete zvanične patike američkog saveza?
Ima još 7 dana, jel da? -Tako je.
Da, ali preostalo mi je još zezanja do tad.
Hej, Fil! -Ja sam glavni danas. -Poznaje komšiluk.
Za Olimpijadu...Ako mi Čak Dejli da više od deset minuta, odustajem.
Pošto je reprezentacija SAD doživljavala poraze,
pozvali su NBA u pomoć. Rezultat?
1992. će, po prvi put, tim sastavljen pretežno
od NBA igrača braniti olimpijski ponos Amerike.
Pre Olimpijade, Rod Torn me je nazvao,
i rekao da hoće da igram u Drim Timu.
Pitao sam ga ko će sve da igra?
On me je pitao šta mislim pod tim pa sam ponovio pitanje.
On je rekao da momak, na kojeg potencijalno mislim, neće igrati.
Pitaćemo vas nekoliko stvari o Olimpijskim igrama.
U redu. Samo ne o Ajzeji Tomasu. -Nema pitanja o njemu. -Super.
Kruže glasine da je, vaš loš odnos s Ajzejom Tomasom,
razlog zašto on nije u reprezentaciji.
Poštujem njegov talenat.
Za mene je, najbolji plejmejker svih vremena, Medžik Džonson,
a odmah iza njega je Ajzeja Tomas.
Koliko god ga mrzeo, poštujem njegovu veštinu.
Postojale su insinuacije da sam tražio njegovo izbacivanje,
ali nikad nisam ni spomenuo njegovo ime.
Ne znam šta se dešavalo u tom procesu.
Ispunjavao sam kriterijume za reprezentaciju. Ali nisam bio u njoj.
To je bio tim iz snova, temeljen na okolini
i drugarstvu koje se dogodilo u tom timu.
Čista harmonija.
Da li bi prisustvo Ajzeja promenilo atmosferu u tom timu? Da.
Medžik Džonson je ljut. -On je jako uznemiren.
Tada su Medžik i Ajzeja imali nesuglasica.
Bird i Ajzeja takođe.
I Skoti. To je već pola tima.
Nisu hteli da igraju s njim.
Svi to prebacuju Majklu, jer su svi znali da se njih dvojica ne vole.
Ustali su sa klupe iako ima nešto više od sedam sekundi.
Pistonsi su samo otišli. -Ali bilo je mnogo više od toga.
Hoćete to da pripišete meni, samo napred, ali to nisam bio ja.
Uz Džordana, Pipena, Medžika i Birda,
ovaj tim slovi kao najbolji ikad sastavljen.
Šta će vam najviše ostati u pamćenju tog leta?
Treninzi i drugarstvo.
Kako su se momci povezali.
Ponekad sanjam da sam ja on.
Hoću da budem kao Čak... Mislim, Majk.
Sjajno! -Ne možete previše da se približite Majklu. To je faul.
Nisi napravio faul skoro godinu i po, čoveče. Šta se javljaš?
Bože moj. Mislim da nikad nisi zaradio šestu ličnu grešku.
Jel on nekad dobio šestu ličnu? Ja sam mladić među starim lisicama.
Tako je, tako je. Svi ima da slušaju. Šta god kažem, tako mora da bude.
Neka od najdražih sećanja su vezana za druženje sa Majklom.
Svake večeri smo igrali karte,
a ako sam bio u prednosti, hteo je da igra još sat vremena.
Pa još sat vremena.
On ne želi samo da vas pobedi.
On hoće da stavi nogu na vrat i samo...
Nije ti dosta što si me pobedio, hoćeš i da me zgaziš? Da.
Imali su trening u Monte Karlu.
Ekipa sa Medžikom i Barklijem je došla do velike prednosti.
Eto je! Da!
To je bila najbolja košarka koju smo ikad igrali.
Sjajna dodavanja, šutevi, sjajna odbrana.
Svi NBA igrači su se međusobno suprotstavili.
Bilo je puno provociranja,
pogotovo od Čarlsa i Medžika prema Majklu.
Medžik se iz nekog razloga uvek uvlačio Majklu pod kožu.
Ulazi. To je za tebe, dušo. Moj si.
Sve u redu! Tako je! Idemo!
Ne igraju odbranu. To je mekano.
Više nismo u areni u Čikagu.
Bilo je osam poena razlike za nas, mislim. Tako nekako.
I prošao sam pored njega i potapšao ga.
I rekao mu da, ako se ne pretvori u Er Džordana, ispušiće.
Čoveče, zašto sam to rekao?
Majkl posle toga nije promašio.
Hoćete da vidite ko je glavni.
Evo ko je glavni. -Prošao je kroz gužvu, i pogodio trojku.
Vratio se i pogodio još jednu.
Prošao je kroz sredinu i otresao sve.
Pre nego što smo trepnuli, vodili su dva razlike.
Da! Da!
Došao je do koša i sudija je svirao faul,
a Medžik je bacio loptu na vrh dvorane i vikao da je
baš kao i u NBA-u, dosuđuju mu svaki prekršaj! Isto i ovde.
Sve što su uradili je premeštanje arene Bulsa ovde.
Samo su to uradili.
Ovo su 90-te.
Baš me briga jesu li 90-te ili ne. Šta to treba da znači?
Ovo su 90-te.
Kako ti se sviđa to što smo vas isprašili?
Ne, ne. Nemoj mi to.
Posle treninga, svi ulaze u autobus i pravac u hotel.
I nekoliko minuta je bila tišina.
Kad smo ušli u autobus, bilo je...čoveče.
I odjednom, Medžik kaže Barkliju,
"Hej, Čarlse, pretpostavljam da nismo trebali da razljutimo čoveka."
A onda su svi rekli da je to bio najbolji trening ikad.
Posle tog treninga svi su priznali da smo u novoj eri.
Majkl Džordan je bio alfa svih alfa.
Tačka. -Majkl! -Da?
Utakmica se prelama, ko šutira poslednji šut? -Ja.
To je glupo pitanje. Ja.
Ali sad, konjica dolazi u pomoć.
Pošto su Olimpijske igre otvorene za NBA igrače,
SAD šalje najbolju ekipu ikad sastavljenu.
SAD će biti ogroman favorit u Barseloni.
Međutim, među konkurencijom se ističe jedna ekipa.
Kao i SAD, jako su talentovani.
Hrvatska je izgradila snažan tim.
Tu je Toni Kukoč, čarobnjak sa 208 cm kojeg zovu levoruki Medžik Džonson.
Puno je uzbuđenja zbog sutrašnje utakmice protiv Hrvatske,
prva prilika da vidimo Tonija Kukoča protiv naše reprezentacije.
Šta znate o njemu i njima? -Ne znam puno o njemu,
ali ako slušate Majkla i Skotija, oni znaju puno o njemu
jer je, izgleda, bilo pomešanih osećanja oko njegovog dolaska u Čikago.
Drugi pik u drugoj rundi, Čikago Bulsi biraju Tonija Kukoča.
Toni je perspektivan igrač.
Takođe, mislim da je izvanredan momak.
Nakon što su me izabrali Bulsi, situacija kod kuće nije bila baš dobra.
Zbog rata i svega toga.
Jugoslavija je, naravno, podeljena zemlja.
U junu su, dve njene republike, Hrvatska i Slovenija,
proglasile svoju nezavisnost, i time bili odgovorni za krvavi građanski rat.
Odlučio sam da ostanem još par godina u Evropi.
Samo da se ne bi previše poneo.
A zarađivao sam znatno više u Evropi, nego što bih ovde dobio prvih par godina.
Ne pričamo o maloj sumi, govorimo o milionima.
Džeri je otišao da gleda Tonija kako igra u tadašnjoj Jugoslaviji,
i rekao da će Toni Kukoč biti budućnost Čikago Bulsa.
Džeri je toliko želeo Tonija,
dok je naš tim ovde osvajao titulu.
I to je, nažalost, uznemirilo neke igrače.
Sve to, što se odvijalo sa Kukočem, je bilo u pogrešno vreme.
Otišao je da pregovara sa Kukočem,
dok je Pipen čekao da potpiše ugovor koji je bio dogovoren.
Stavili su ga na čekanje, dok su pregovarali sa Kukočem.
Kraus je spreman da nekog stavi ispred svoje dece,
koja su mu dala sve što su mogla.
U to vreme, nisam znao šta se dešavalo sa Bulsima.
Od tenzija između Skotija i Džerija, Majkla i Džerija.
Dok sam odlazio na Olimpijske igre, mislio sam da je sve u redu.
Glavna priča ove utakmice uključuje i evropsku zvezdu Tonija Kukoča.
U svlačionici Drim Tima, pre prve utakmice protiv Hrvatske,
Majkl je rekao da prepuste Kukoča njemu i Skotiju.
Kukoča čuva Pipen.
I Kukoč je pokušao da položi.
Džordan obilazi Kukoča.
Kukoč pokušava da vrati, Pipen krade loptu.
Pa, nisam dobro odigrao. Iznenadio sam se koliko su čvrsto igrali odbranu.
Nisam očekivao da će neko da bude pored mene, doslovno, celu utakmicu.
Džordan i Pipen nameravaju da pokažu svoju nadmoć.
Toni Kukoč je postao sjajan saigrač i volim ga zbog onoga što je,
ali način na koji su ga predstavili meni i Skotiju...
Nisam ga poštovao i to mi je davalo energiju.
U ovom trenutku, Toni Kukoč...
Nula poena, nula skokova za Hrvatsku.
Džordan i Pipen mu ne daju da diše.
Osećao sam se loše zbog Tonija i mislim da su Majkl i Skoti preterali.
Bio je prestravljen.
I opet Pipen.
Evo Pipena...
Pipen sa asistencijom.
Uglavnom samo spominjemo Pipena.
Džeri je popločao paklen put za Tonija Kukoča.
Ne samo ja i Majkl...
Nego svaki igrač iz te reprezentacije je gledao tog momka i razmišljao
da on možda neće ni da pomisli da dođe u NBA nakon što je igrao protiv nas.
Pritisak se nastavlja. -Nije bilo ništa lično protiv Tonija,
ali hteli smo da uradimo sve da prikažemo Džerija u lošem svetlu.
18 razlike nakon serije SAD 19-5.
Džordan je blokirao Kukoča. Ide akcija tri na dva.
Pipen, do kraja!
Pobeda od 33 poena razlike.
Pipen je zadržao Tonija Kukoča na četiri poena.
Znam da je Skoti bio malo ljut zbog svog publiciteta oko Kukoča.
I danas je dokazao da,
ako neko treba da dobije više novca u Čikagu, onda je to on.
Još čujem priče kako je samo imao lošu utakmicu, bio je nervozan,
ali ako je inače toliko nervozan, neće izdržati u NBA ni dve utakmice.
Nisu me poznavali. Ne vidim razlog zašto bi se iživljavali na meni?
Ne znaju me uopšte. To je bio naš prvi susret.
Skoti misli da on ne bi mogao da igra u NBA. Slažete li se?
Pa to je malo nepravedno prema njemu. Morate da shvatite,
momak je igrao protiv 11 najboljih igrača u ligi.
Čim se nađemo u finalu, jer naravno,
SAD će biti drugi finalista, onda ćemo da igramo.
Uskoro će Drim Tim, muška košarkaška reprezentacija SAD-a,
igrati za zlatnu medalju protiv Hrvatske.
Ovo je drugi susret između SAD i Hrvatske.
Zadnji put kad su se sastali, SAD su pobedile sa 33 poena razlike.
Drugi put kada smo igrali, Kukoč je bio bolji i odajem mu priznanje.
Vratio se i odigrao je mnogo bolju utakmicu od prve.
Toni Kukoč je sigurno naučio,
iz loše predstave u prethodnom susretu protiv SAD.
Amerikanci nisu razumeli koliko su žilavi ljudi poput Kukoča. Nisu imali pojma.
Neki ljudi nemaju pojma o područjima razorenim ratom,
siromaštvu i tiraniji iz koje su proizašli momci kao Kukoč,
koja ih je očvrsnula. Znači, bilo je glupo nazvati ga slabim.
Morao je da se bori da zadobije njihovo poštovanje, i to je uradio.
Da se povrati nakon što je bio ponižen, to mi je puno reklo o njegovom karakteru.
Kukoč sad ima 16 poena, šest asistencija.
Sećam se da je Majkl ušao u svlačionicu i rekao da
je igrao prilično dobro i da je tvrđi nego što su mislili.
117:85 i oni su, očekivano, osvojili zlato.
Tim je pobedio na Olimpijskim igrama 1992.
A onda je Majkl odlučio,
da neće da pokaže Ribokov logo,
koji je bio na njegovom dresu.
Možda je Majkl Džordan došao na Olimpijske igre,
sa nevinom željom da ponovno pokaže čistu ljubav prema sportu,
ali novac je brzo zakomplikovao to sentimentalno putovanje.
Ribok je potrošio milione dolara za opremanje timova u Barseloni
i očekivao da će svi američki sportisti da pokažu njegov logo,
pogotovo famozni Drim Tim.
Harvi Šiler. Kakav seronja.
Ko je to? -Tip koji je rekao da, ako ne nosimo dres,
ne možemo da primimo našu zlatnu medalju i tako to.
Još uvek razgovaraju o tome?
Rekli su da će pokušati da sakriju Ribok na njoj.
Ali ne mogu da sakriju kao što ja mogu.
Neka se spreme za veliko iznenađenje.
Majkl je bio tako jedinstven u svom takmičarskom nagonu,
koji se proširio na njegove poslovne partnere, kao Najk,
da nije mogao da podnese pomisao da nosi logo Riboka na globalnoj sceni,
prilikom dodele zlatnih medalja na Olimpijadi.
Zato je prekrio Ribokov logo sa zastavom SAD.
Majkl Džordan, ogrnut američkom zastavom.
Mislim da to nije samo iz patriotskih razloga.
Ovde, u Barseloni i na Olimpijadi, ovi ljudi, pogotovo Majkl Džordan
su odveli košarku do neviđenih visina.
Majkl je bio lice Drim Tima,
koji je u potpunosti promenio međunarodnu košarku.
Drim Tim je u potpunosti odgovoran za to što je imidž NBA-ja znatno porastao.
Jednostavno, oblikovalo je kako svet doživljava NBA.
Majkl Džordan i Drim Tim su pomogli da sport postane deo kulturne važnosti.
Više nije samo muzika bila super,
ni moda iz SAD koja se nosila širom sveta.
Odjednom, to je bila NBA liga.
Mislim da je tad prvi put sport bio deo kulturne važnosti.
Prodavali smo Amerikanu.
A predvodnik je bio izuzetno zgodan i uspešan igrač,
sa svojim imidžem i ljudi su hteli da budu deo toga.
Posle Olimpijade, Majkl je bio najprepoznatljivija,
najpopularnija sportska ikona, ali takođe, kulturna ikona u svetu.
Bio je zaista globalna superzvezda.
Svi, širom sveta, su znali za Majkl Džordana.
Ponekad sanjam, da sam ja on,
Moraš to da vidiš i zato sanjam,
Došlo je do toga gde je izraz "budi kao Majk",
...da mogu da budem kao Majk. -Potpuno promenio njegov život.
Pritisak je biti kao Majk. Ako ćeš da budeš kao on, moraš da si čist, neuprljan.
Moraš da budeš potpuno besprekoran kao osoba, a nijedno ljudsko biće nije takvo.
Budi kao Majk.
Kao Majk, kad bih mogao da budem kao Majk.
Bilo koji Afroamerikanac u ovom društvu, koji doživi značajan uspeh,
ima dodatno opterećenje.
Puno puta, Amerika je vrlo brzo prihvatila
Majkl Džordana ili Opru Vinfri ili Baraka Obamu,
sve dok se podrazumeva da ne postajete previše kontraverzni
oko pitanja društvene pravednosti.
Deo razloga zbog kojeg je ostao popularan je taj
što nikad nije uradio nešto što bi nekoga razljutio.
Možda, najkontraverznija stvar, koju je Džordan rekao u svojoj karijeri,
je bilo kad je Harvi Gent hteo da se kandiduje za Senat.
Bio je prvi kandidat Afroamerikanac iz Severne Karoline za ulazak u Senat.
Majkl nije hteo javno da podrži Genta,
pa je izjavio, citiram: "I republikanci kupuju patike."
Demokrate u Severnoj Karolini su imenovali Harvija Genta
kao njihovog kandidata za Senat. Ako pobedi Džesija Helmsa,
Gent bi postao prvi crni senator u državi.
1990. izbori za Senat u Severnoj Karolini.
Imate zloglasnog Džesija Helmsa
i Afroamerikanca po imenu Harvi Gent.
Ulozi su bili zaista visoki. Džesi Helms je bio prekorna osoba
po pitanju rasizma i konzervativne politike.
Ništa dobro u vezi sa Džesijem Helmsom.
Džesi Helms može da preuzme zasluge ili krivicu zbog toga što neće
doći do izgradnje Nacionalnog Afroameričkog muzeja.
Helms se takođe usprotivio prazniku Martina Lutera Kinga.
Ne kažem da ne bismo imali segregaciju škola, ili većinsku segregaciju škola,
pod planom slobode izbora, kao što sam ja predložio,
ali reći ću vam da bi to bio izbor.
Majkl odbija da učestvuje u kampanji podrške Harvija Genta,
i izjava koja se pojavljuje, "i republikanci kupuju Najk patike",
zvuči kao da Majkl kaže da mu je njegovo lično bogatstvo važnije
od političkih uverenja vezanih za pitanje rase.
Mislim da tu izjavu ne treba korigovati jer sam je rekao u šali
u autobusu sa Horasom Grentom i Skotijem Pipenom.
Majka me zamolila da javno podržim Harvija Genta,
a ja sam joj rekao da neću javno da podržim nekoga koga ne poznajem,
ali ću da doniram njegovoj kampanji, što sam i uradio.
Konzervativac Džesi Helms je osvojio četvrti mandat, pobedivši liberalnog
crnca Harvija Genta. -Večeras u Madvilu nema radosti.
Gent nije bio ogorčen u porazu, ali ovi izbori dokazuju
da je pitanje rase i dalje snažno u američkoj politici.
Majkl je izgubio malo verodostojnosti kod afroameričke publike,
i ljudi su bili razočarani jer nije izašao i podržao Genta.
Svako na svetu poštuje Muhameda Alija.
Znate zašto? Jer se zalagao za nešto.
Zalagao se za nešto iako je to značilo žrtvovati platu. To poštujemo.
Na kraju, Majkl Džordan će biti zaboravljen.
Muhamed Ali neće biti zaboravljen.
Muhameda Alija poštujem zato što se zalagao za ono u šta je verovao,
ali sebe nikad nisam video kao aktivistu.
Gledao sam na sebe kao košarkaša.
Nisam hteo da se bavim politikom za vreme karijere.
Bilo sam skoncentrisan na svoj zanat. Je l’ to bilo sebično? Verovatno.
Ali u tome je bila moja energija.
Biću iskren, kad je rečeno,
da je Majkl izjavio da i republikanci kupuju patike,
za nekoga ko se u to vreme spremao,
za rad u civilnom pravu i u javnom životu,
i znajući za šta se zalagao Džesi Helms,
vi biste hteli da vidite da se Majkl snažnije zanima za to.
S druge strane, još je pokušavao da shvati kako da upravlja sa imidžom
koji je stvoren oko njega.
Nikad nećeš zadovoljiti sve. Znam to, shvatam to,
jer svi imaju unapred zamišljenu ideju oko toga šta
bih ja trebao ili ne bih trebao da radim.
Način na koji prolazim kroz život je da sam dao primer drugima.
Ako te to inspiriše, super. Motivisaće te za dalji rad.
A ako ne, onda možda nisam osoba na koju treba da se ugledate.
1997. i 1998. potražnja za ulaznicama je bila ogromna,
jer se postavljalo pitanje hoće li Majkl nastaviti da igra.
Te godine smo ulaznice stavili u prodaju u subotu ujutru, u deset sati.
I ljudi su čekali u redu pred ulazom u arenu.
Do podne, sve sezonske karte, su bile rasprodate.
Ali od tad je svaki zahtev bio borba, i tako do kraja sezone.
Majkl je uglavnom tražio negde oko 12 do 20 karata.
Ostali igrači bi takođe nekoliko.
U jednom trenutku sam morao da ograničim ulaznice po igraču.
Tih dana nismo imali neograničene ulaznice.
Je l’ važno gde sede? Ili samo da uđu u arenu?
Mogu da budu i u svlačionici pored Boga.
Pored koga? -Boga.
Upravo si dobio kartu od njega.
Šalim se. -Ne, nije. Ne, nije, čoveče. Ne.
Čekaj, to je laž. -Nemojte to da brišete sa snimka. -Bolje da obrišete.
Ne šali se. -Sranje! -Bože, ja sam uz tebe.
Samo sam se zezao. -Ne zeza se.
Nemojte to da premontirate. -Sklanjaj svoju guzicu odavde.
Dao sam ti kartu, sad beži.
Hvala vam. Nemojte to da izbrišete. Ne zeza se.
Gostovanje je ponekad bilo izazovnije nego kod kuće
jer ste boravili u tuđim arenama.
Kad su Bulsi igrali u Atlanti,
bilo je više gledalaca nego na ragbi utakmicama,
samo da bi videli Majkla.
Čikago Bulsi - Atlanta Hoksi. 27. mart 1998.
NBA rekord, 62.046 navijača u Džordžija Doumu,
koji žele da vide, možda poslednju, utakmicu Majkl Džordana u Atlanti.
Da imamo još 15000 sedišta, verujem da bismo ih rasprodali za ovaj meč.
To je najtraženija stvar koju sam video. -Kad su karte stigle jutros,
moja žena je potrčala dole i zaplakala, bila je baš srećna. Tako da sam ja heroj.
Ništa ne možete u vezi toga. To je Majkl Džordan u naletu snage.
Gde god smo otišli, ljudi su hteli ulaznice, i nastala je pomama.
Videćemo Majkl Džordana!
To je ono što se zove fenomen Pape i Isusa.
Čekam 14 godina, stigao iz Tajvana, samo zbog Džordana.
Uštedeli smo puno novca,
i putovali smo 24 sata da vidimo Čikago Bulse. To je san!
Večerašnja utakmica je rasprodata.
Ne kupujte ulaznice od tapkaroša na Sedmoj aveniji.
Falsifikovane su. -Svi na svetu su me molili za karte.
Došle su filmske zvezde i ostale poznate ličnosti.
Morate da znate ljude. Mogu da molim. Prosjak sam.
Ako negde ima ulaznica, ja ću da ih se domognem.
Ljudi očekuju da će da priredi spektakl, a to čini svake noći.
Hej, i ja hoću da budem kao Majkl.
Borac, kako je?
Majkl mi ne dobacuje loptu. -Evo čuli ste. -Ne, uopšte.
Želeo bih da Majkl igra koliko god hoće. On je na vrhuncu svoje igre.
Sramota je ono što rade Kraus i Rajnsdorf. Ne razumem.
Sličnost između Bulsa i Sajnfelda?
Serija 90-ih, ekipa 90-ih.
I ja pokušavam da odustajanje načinim potezom 90-ih.
Pustite nove ljude.
Hej, drugar. Kako je? -Šta ima?
Nisam te video od fotografisanja.
Evo nekoliko tvojih obožavalaca ovde.
Kad god dođemo da gledamo utakmicu, oni gledaju tvoju seriju.
Pre ili kasnije, zasitićeš se Sajnfelda.
Idemo, momci.
Zdravo, Fil. -Kako si? U redu, srećno.
Direktor te izbacuje. -Drago mi što smo se videli. -Vidimo se, Džeri.
U redu...Uzgred, ovo neće funkcionisati. Ja bih to izbacio.
Kako si? -Dobro. -Srećno danas!
Kad dođete do vrha, sjajno je kad vam se dive i poštuju.
Ne kažem da to nije bilo zabavno.
Ali svaki put kad bih ostao nasamo,
razmišljao bih o kraju sezone i konačnom cilju,
držanju šampionskog pehara i priznanja kao najboljeg tima na svetu.
To je nešto za šta se borim,
i daću sve od sebe da dođem do toga.
Preveo: Dzoker23